# Frank Zappa

### Izvor: Wikipedija

Frank Vincent Zappa (Baltimore, Maryland, 21. prosinca 1940. - Laurel Canyon, 4. prosinca 1993.), američki glazbenik.

Roditelji su mu sa Sicilije pa tako korjene vuče iz Italije. Otac mu je isto bio glazbenik i svirao je "strolling crooner" gitaru. Zappa je bio vrlo poseban i originalan američki glazbenik, satiričar, gitarista, tekstopisac i pjevač. U svojoj 30 godina dugoj glazbenoj karijeri Frank Zappa se profilira u osobitog glazbenika kojemu se veća priznanja daju sada nego za života. Svirao je mnoge glazbene stilove a neki od njih su rock, jazz, klasika i drugi. Osim toga bio je izuzetno duhovit čovjek i svoj je glazbeni humor znao predstaviti kroz albume i nastupe na najbolji mogući način. Njegovu grupu "The Mothers of Invention" sa kojom je stekao svjetsku slavu činili su sve sjajni glazbenici koji su se kroz vrijeme mjenjali. Zappa je volio improvizaciju pa je tako uvijek od svojih članova grupe tražio da sami osjećaju što sviraju a ne da samo hladno sviraju ono što je on napisao. Njegovi pogledi na glazbu bili su vrlo široki i kako bi mogao obuhvatiti sve svoje ideje imao je uvijek desetak članova grupe.

Zappa se dva puta ženio. Prvi puta je stupio u brak 1960.g. a žena mu se zvala Kathryn "Kay" Sherman. S njom nije imao djece i rastaje se 1964.g. Drugi puta se ženi 1967.g. sa Adelaide Gail Sloatman i s njom ostaje u braku sve do 1993.g. kada umire od raka prostate. Imali su četvero djece: Moon Unit (28. rujna 1967.g.), Dweezil (5. rujna 1969.g.), Ahmet Emuukha Rodan (15. svibnja 1974.g.) i Diva Thin Muffin Pigeen (30. srpnja 1979.g.). Gail Zappa poslije njegove smrti vodi tvrtku pod imenom Zappa Family Trust.

## [uredi] Glazbena karijera

Zappa se oduvijek interesirao za glazbu. Sa svojih 12 godina Frank se zanimao za bubnjeve, pa je pohađao ljetnu školu za orkestralni percussion u Montereyu. Imao je želju da postane moderni skladatelj pa su mu posebno zanimljivi bili kompozitori poput Edgard Varèse, Igor Stravinsky i Anton Webern i stilovi poput modernog jazza i bluesa. Ipak postao je popularan svirajući crnački R&B. Godine 1956. svira bubanj u lokalnom R&B bendu The Ramblers. Međutim ubrzo se počeo zanimati za električnu gitaru. Počeo je skupljati R&B ploče na kojima su bile odsvirane dobre solo dionice. Neke od njih Frank je volio jako slušati: Johnny "Guitar", Watson i Clarence "Gatemouth", Muddy Waters i još neki.

### [uredi] 1960 početak

1964.g. pridružuje se lokalnoj R&B postavi The Soul Giants i počinje za njih pisati pjesme. Negdje je zapisano da su prvi nastup imali za Majčin Dan (Mothers Day) pa su donijeli odluku da se zovu The Mothers, no kompanija MGM zahtjeva da se doda i Of Invention. Grupu tada čine: Roy Estrada (bas), Jimmy Carl Black (bubanj), Roy Collins (vokal), Dave Coronado (klavijature) i Frank Zappa (gitara).

Freak Out!, 1966

Freak Out! dvostruki debi album izlazi 22. lipnja 1966.g. Album ostavlja fantastični dojam kod publike i kritičara. Oni sami članovi grupe pridonijeli su svojom dugom kosom i ružnim licima, postali su prave ikone toga vremena.

Producent na albumu je iskusni Tom Wilson koji iza sebe ima brojne radove a neke od njih je radio za Cecila Taylora, Johna Coltranea i Boba Dylana.

Problemi za grupu počinju odlaskom Davea Coronada koji se nije mogao pomiriti sa činjenicom da Zappa hoće osvojiti svijet. Međutim to nije spriječilo Zappu da krene sa turnejom i izdavanjem novih albuma.

Absolutely Free drugi je album grupe "The Mothers of Invention" koji je izašao 1967.g. To je nastavak prvog dvostrukog LP-a "Freak Out" gdje opet do izražaja dolaze kompleksne glazbene kompozicije i podrugljivo obraćanje politici.

We're Only in It for the Money treći je Zappin album sa grupom "The Mothers of Invention" koji izlazi u siječnju 1968.g. Album je bio pravo remek djelo a jedna zanimljivost ga veže za omot LP-a. Na podrugljiv način obratili su se hipijima u SAD-u, parodijom na omot SGT PEPPER od Beatlesa.

Lumpy Gravy prvi je solo album Frank Zappe koji izlazi 1968.g. Ideja za album nastala je 1966.g. kada producent Nick Venet nudi Zappi šansu da snimi album sa orkestralnom glazbom.

Cruising with Ruben & the Jets četvrti Zappin album sa grupom The Mothers of Invention izlazi 2. prosinca 1968.g. Na njemu prezentiraju doo-wop glazbu. Popularni blues 1950-ih i 1960-ih, jako je dobro prihvaćen kod publike.

Uncle Meat je dugo odgađan album Frank Zappe koji je napravljen za istoimeni film a izlazi 1969.g. Reizdanje tog albuma izlazi godine 1987. na CD-u sa novom pjesmom Tengo Na Minchia Tanta. Film nikad nije snimljen.

Hot Rats album je Frank Zappe. Izlazi u listopadu 1969.g. Na njemu se nalazi šest pjesama od kojih su pet instrumentalni i jedna u vokalnoj izvedbi Captain Beefheart.

### [uredi] 1970

Burnt Weeny Sandwich, 1970

Burnt Weeny Sandwich ponovo izdaje sa grupom The Mothers of Invention. Album izlazi u veljači 1970.g.

Weasels Ripped My Flesh izlazi 10. kolovoza 1970. To je posljednji Frankov album sa grupom "The Mothers of Invention", nakon njega dolazi do raspada. Kasnije se još koji put sastaju u nekim "live" izvedbama i 1975.g. snimaju zadnji album. Album "Weasels Ripped My Flesh" je kompilacija već izašlih pjesama i "live" snimaka grupe koja se već raspala.

Chunga's Revenge je Frank Zappin album objavljen 23. listopada 1970.g. Album predstavlja određenu promjenu pa tako na njemu nema podrugljivih političkih komentara što je bio slučaj sa grupom The Mothers of Invention.

Fillmore East - June 1971 live je album Frank Zappe i grupe The Mothers of Invention koji je izašao u kolovozu 1971.g. Nije bio dobro prihvaćen i dobio je niz loših kritika. Inače 1971.g. nije im bila baš dobra . 4. prosinca (kasnije datum Frankove smrti) vatra im je uništila svu opremu dok su svirali u Montreuxu. Taj je događaj kasnije opisan u legendarnoj pjesmi Deep Purplea Smoke On The Water. Nakon toga Zappa doživljava nesreću kada bude gurnut sa bine i ozljeđuje vrat i kičmu pa jedno određeno vrijeme provodi u kolicima, a i glasnice su mu trajno oštećene i umanjuju mu glasovne mogućnosti.

200 Motels (soundtrack) dvostruko je izdanje Frank Zappe koje izlazi u listopadu 1971.g. Na njemu Zappa okuplja jaku ekipu pa tako na 39 pjesama sudjeluje više od 15 glazbenika a neku od njih su: Jimmy Carl Black (Vokal), Howard Kaylan (Vokal), Aynsley Dunbar (bubanj), Ian Underwood (klavijature) i drugi.

Just Another Band from L.A. drugi je live album Frank Zappe i grupe The Mothers of Invention koji izlazi u ožujku 1972.g. Na njemu se nalazi 5 pjesama a jedna od njih je obrada mini - opere Billy the Mountain. I ovaj album je pokupio niz loših kritika.

Nastavak 1972. godine Frank Zappa provodi razvijajući nove vrste big bandova s kojima svira jazz. Okuplja najbolje glazbenike zapadne obale i sa njima snima dva jazz albuma, Waka/Jawaka i The Grand Wazoo. Ne ostaje dugo u jazz vodama i već 1973. godine izdaje album Over-Nite Sensation s kojim najavljuje prekretnicu u svom budućem radu. Na albumu sudjeluje više od deset izvrsnih glazbenika koji izvode kombinaciju jazza, swinga i bogatu vokalnu izvedbu. Virtouz na udaraljkama (percussion) Ruth Underwood, violinist Jean-Luc Ponty i klavijaturista George Duke dolaze do fantastičnog izražaja na ovom projektu.

Apostrophe (') album je Frank Zappe koji izlazi 22. travnja 1974. Sa naslovnom pjesmom Apostrophe (') stiže do 10. mjesta Bill boardove ljestvice u ljeto 1974. Iste godine okuplja band The Mothers i izdaje live album Roxy & Elsewhere.

One Size Fits All iz 1975.g rock album je Frank Zappe i grupe The Mothers of Invention ujedno to je i njihov zadnji snimljeni album. Bio je namijenjen kao kvadrofonijska verzija albuma ali to se nije dogodilo. Godine 1975. pridružuje mu se na turneji američki glazbenik Captain Beefheart ali i pjeva na albumu Bongo Fury.

Zoot Allures rock album Frank zappe iz 1976.g na kojemu posebno do izražaja dolazi Terry Bozzio u ritam sekciji i udaraljkama.

Zappa in New York, 1978

Zappa in New York Zappin je live album snimljen od serije koncerata održanih u New York City's Palladiumu iz procinca 1976.g. a album izlazi u ožujku 1978.g. ). Inače na koncertima su imali brojnu uzbuđenu publiku koja je vrištala i pljeskala pričama iz bara za samce, odbrojavanju za vraga i akrobatskom nastupu Brecker Brothersa. Ovaj album dio je kolekcije nakon razlaza Zappe i Warner Brothers kompanije, što je rezultiralo s tri sjajna instrumentalna albuma Studio Tan (1978.), Sleep Dirt (1979.) i Orchestral Favorites (1979.)

Novu dimenziju sviranja gitare Zappa je najavio sa albumom iz 1979.g. Sheik Yerbouti. To je dvostruki vinilin album koji je sniman 1978. i 1979. godine. Pjesma Dancin' Fool nominirana je za nagradu Grammy i bila je dugo hit u disco klubovima. Iste godine izbacuje album Orchestral Favorites koji snima sa Abnuceals Emuukha Electric Symphony Orchestra.

Joe's Garage remek djelo Frank Zappe. Rock opera iz 1979.g. ,napravljena u tri acta. Značaj doprinos u operi ima Ike Willis koji izvodi vokale a zove se "Joe". Album izlazi u dva segmenta, prvi segment izlazi kao pojedinačni LP i na njemu se nalazi "Act I" i drugi segment koji izlazi kao dvostruki LP na kojem se nalaze "Act II & III". Svi Act-ovi kasnije izlaze na dvostrukom CD-u.

### [uredi] 1980

Tinsel Town Rebellion, 1981

Početkom 1980-ih glazba postaje više politički orijentirana. Album Tinsel Town Rebellion dvostruko je izdanje Frank Zappe koje izlazi 11. svibnja 1981.g. Kasnije izlazi reizdanje na CD-u od izdavačke kuće Rykodisc. Inače albumi Tinsel Town Rebellion i You Are What You Is prate rađanje i rast fundamentalista. Zappa uz mnoge glazbenike na projektu tada prvi puta angažira vrhunskog američkog gitaristu Steve Vaia.

Shut Up 'n Play Yer Guitar Zappa sa ovim trostrukim vinilinim albumom koji izdaje istog datuma 11. svibnja 1981. kao i album Tinsel Town Rebellion, dokazuje da je sviranje gitare jedinstveno. Na albumu se nalazi live materijal koji je sniman u veljači 1976. i prosincu 1980.g.

Frank Zappa se poslu posvećuje u cijelosti, pa tako zaboravlja da ima obitelj. Pa tako Moon Unit Zappa govori kako je u kući bilo svega ali je postojalo i jedno pravilo koje je postavio Frank Zappa: "Ako kuća gori, ugasi vatru sam, ali ni za živu glavu ne ometaj tatu u studiju". To je natjeralo Moon Unit da napiše hit "Valley Girl" da bi se barem na taj način mogla družiti s ocem. Pjesma se nalazi na albumu Ship Arriving Too Late to Save a Drowning Witch koji je izašao u svibnju 1982.g. a digitaliziran 1991.g.

1983.g. izdaje album The Man from Utopia na kojem opet uz mnoge glazbenike sudjeluje Steve Vai na gitarama, Ike Willis vokal i drugi. Iste godine izdaje album Baby Snakes na kojem se nalaze pjesme iz Zappinog filma, koji nije nikada objavljen. Slijedi London Symphony Orchestra, Vol. 1 koji izlazi 9. lipnja 1983.g.

Godine 1984. u kolovozu izdaje album Boulez Conducts Zappa: The Perfect Stranger, a iste godine u mjesecu listopadu objavljuje rock album Them or Us, na njemu uz ostale glazbenike sudjeluje u izvedbi vokala njegova kćerka Moon Unit Zappa a gitare izvodi Steve Vai. U prosincu izdaje trostruki LP Thing-Fish koji kasnije izdavačka kuća Rykodisc digitalizira i izdaje na dvostrukom CD-u. Inače bio je to "Broadwayski mjuzikl" o AIDS-u, homofobiji i rasizmu.

U studenome mjesecu opet radi jedinstvenu stvar pa tako djela talijanskog skladatelja Francesco Zappe koji je živio od 1763.g. do 1788.g. objavljuje na rock albumu Francesco Zappa.

1985.g. objavljuje prvi box set The Old Masters Box na kojem se nalazi pet albuma (Freak Out!, Absolutely Free, We're Only In It For The Money, Lumpy Gravy and Cruising With Ruben & The Jets). U mjesecu studenom iste godine izdaje Frank Zappa Meets the Mothers of Prevention u dvije verzije Američkoj i Europskoj.

Does Humor Belong in Music?, 1986

Does Humor Belong in Music? live album je Frank Zappe koji izlazi u siječnju 1986.g. Na njemu vokale izvodi Ike Willis a prvu gitaru u pjesmi "Whipping Post" svira njegov sin Dweezil Zappa.

U mjesecu studenome 1986.g. izdaje box set koji se sastoji od 7 albuma (Uncle Meat, Hot Rats, Burnt Weeny Sandwich, Weasels Ripped My Flesh, Chunga's Revenge, Fillmore East, June 1971 and Just Another Band From L.A). Iste godine istog mjeseca izlazi album Jazz from Hell na kojem je instrumentalna glazba bez teksta napravljena za synclavier.

1987.g. u mjesecu rujnu izlazi album London Symphony Orchestra, Vol. 2 koji je nastavak albuma iz 1983.g. London Symphony Orchestra, Vol. 1. U prosincu izlazi novo box set izdanje The Old Masters Box Three na kojem se nalazi 8 albuma (Waka/Jawaka, The Grand Wazoo, Over-Nite Sensation, Apostrophe ('), Roxy & Elsewhere, One Size Fits All, Bongo Fury i Zoot Allures)

Guitar album izlazi u travnju 1988. i dokazuje da je Zappino sviranje gitare jedinstveno. Inače to je nastavak albuma Shut Up 'n Play Yer Guitar iz 1981.g. Imao je šest Grammy nominacija za najbolji rock instrumental. U mjesecu svibnju i studenom izdaje dva live albuma You Can't Do That on Stage Anymore, Vol. 1 i You Can't Do That on Stage Anymore, Vol. 2. 14. listopada izlazi live album Broadway the Hard Way.

You Can't Do That on Stage Anymore, Vol. 3 Frank Zappin je album, remek djelo, koje izlazi u studenom 1989.g. Dvostruki CD disk na kojem sudjeluje 40 vrhunskih glazbenika. To je i zadnji album koji izdaje u tom desetljeću.

### [uredi] 1990

U studenom 1991 njegova kćerka Moon Unit Zappa objavljuje da Zappa boluje od tumora prostate. Osoba s nevjerojatnim opusom od sedamdesetak snimljenih albuma autorske glazbe (od kojih su mnogi dvostruki i trostruki) i tridesetak godina rada polako se bliži kraju svoga životnog puta.

The Best Band You Never Heard in Your Life, 1991

The Best Band You Never Heard in Your Life dvostruki je live album koji je izašao u travnju 1991. godine. Sastoji se od pjesama koje su svirane na svjetskoj turneji 1988.g. Broadway the Hard Way i Make a Jazz Noise Here.

Imao je veliku popularnost u Češkoj gdje je dugo glasio za heroja kulturnog podzemlja. 1991. godine objavio je da će se kandidirati na narednim predsjedničkim izborima 1992.g. i odmah dobiva par prijetnji smrću.

U lipnju iste godine slijedi četvrti live nastavak You Can't Do That on Stage Anymore, Vol. 4, a istog mjeseca izlazi dvostruki live album sa svijetske tuneje Broadway the Hard Way (1988) i The Best Band You Never Heard in Your Life (1991). Sljedeći mjesec iste godine izdaje box set od osam diskova Beat the Boots

- As an Am (recorded 1981 – 1982)
- The Ark (recorded 1969)
- Freaks & Motherfu*#@%! (recorded 1970)
- Unmitigated Audacity (recorded 1974)
- Anyway the Wind Blows (2 discs) (recorded 1979)
- 'Tis the Season to Be Jelly (recorded 1967)
- Saarbrucken 1978 (recorded 1978)
- Piquantique (recorded 1973)

Iduće godine 1992. u mjesecu lipnju slijedi nastavak, pa izdaje isto box set sa osam diskova Beat the Boots II,

- Disconnected Synapses (recorded 1970)
- Tengo Na Minchia Tanta (recorded 1970)
- Electric Aunt Jemima (recorded 1968)
- At the Circus (recorded 1978)
- Swiss Cheese/Fire! (2 discs) (recorded 1971)
- Our Man in Nirvana (recorded 1968)
- Conceptual Continuity (recorded 1976)

You Can't Do That on Stage Anymore, Vol. 5, 1992

Slijedi live nastavak You Can't Do That on Stage Anymore, Vol. 5 na kojem je snimljen materijal iz perioda svirke sa grupom Mothers of Invention od 1965.g. do 1969.g., pa slijedi You Can't Do That on Stage Anymore, Vol. 6 iz perioda 1970.g. do 1988.g.

U listopadu 1992.g. izlazi live album Zappe i grupe Mothers of Invention, Playground Psychotics, a u ožujku 1993 isto live materijal Ahead of Their Time.

The Yellow Shark izlazi 2. studenog 1993.g., mjesec dana prije nego li Frank Zappa umre i ostavi svijet bez jednog velikog umjetnika. Sa 53 godine života napušta svijet kao jedan od najproduktvnijih i najboljih skladatelja dvadesetoga stoljeća. Zappa je na svoje albume volio napisati: "Nikada ne prestajte raditi dok ono za što mislite da je dobro ne bude bolje, a kada bude bolje potrudite se da postane najbolje." Iako su ga mnogi smatrali isuviše otkačenim, čak luđakom koji je „zabrijao“, zanimljivo da Zappa nije svoju inspiraciju pronalazio u drogama ili alkoholu, odnosno razuzdanom rockerskom životu. On je bio obiteljski čovjek, oženjen dvadeset godina istom osobom te otac četvoro djece, koji bi ustajao rano i veći dio dana provodio u studiju

„Prvo i osnovno, ljubav nije kraj svijeta, ljubav je početak svijeta. Mnogi ljudi pišu o ljubavi kao o nekom konačnom postignuću kojem treba težiti... ali ne, dame i gospodo, oni samo zamućuju vaš um jer možete imati ljubav, ali i otići dalje, u sfere koje su čak mnogo interesantnije...“
({{{2}}})

Frank Zappa

## [uredi] Diskografija

### [uredi] The Mothers of Invention

Godina | Naziv albuma
--- | ---
1966.g. | Freak Out!
1967.g. | Absolutely Free
1968.g. | We're Only in It for the Money
1968 | Cruising with Ruben & the Jets
1970.g. | Burnt Weeny Sandwich
1970.g. | Weasels Ripped My Flesh
1971.g. | Fillmore East - June 1971
1972.g. | Just Another Band from L.A.

### [uredi] Ostali albumi

Godina | Naziv albuma
--- | ---
1968. | Lumpy Gravy
1969. | Uncle Meat
1969. | Hot Rats
1970. | Chunga's Revenge
1971. | 200 Motels (soundtrack)
1972. | Waka/Jawaka
1972. | The Grand Wazoo
1973. | Over-Nite Sensation
1974. | Apostrophe (')
1974. | Roxy & Elsewhere
1975. | One Size Fits All
1975. | Bongo Fury
1976. | Zoot Allures
1978. | Zappa in New York
1978. | Studio Tan
1979. | Sleep Dirt
1979. | Sheik Yerbouti
1979 | Orchestral Favorites
1979. | Joe's Garage
1981. | Tinsel Town Rebellion
1981. | Shut Up 'n Play Yer Guitar
1981. | You Are What You Is
1982. | Ship Arriving Too Late to Save a Drowning Witch
1983. | The Man from Utopia
1983. | Baby Snakes
1983. | London Symphony Orchestra, Vol. 1
1984. | Boulez Conducts Zappa: The Perfect Stranger
1984. | Them or Us
1984. | Thing-Fish
1984. | Francesco Zappa
1985. | The Old Masters Box One
1985. | Frank Zappa Meets the Mothers of Prevention
1986. | Does Humor Belong in Music?
1986. | The Old Masters Box Two
1986. | Jazz from Hell
1987. | London Symphony Orchestra, Vol. 2
1987. | The Old Masters Box Three
1988. | Guitar
1988. | You Can't Do That on Stage Anymore, Vol. 1
1988. | You Can't Do That on Stage Anymore, Vol. 2
1988. | Broadway the Hard Way
1989. | You Can't Do That on Stage Anymore, Vol. 3
1991. | The Best Band You Never Heard in Your Life
1991. | You Can't Do That on Stage Anymore, Vol. 4
1991. | Make a Jazz Noise Here
1991. | Beat the Boots (box 8 CD)
1992. | Beat the Boots II (box 8 CD)
1992. | You Can't Do That on Stage Anymore, Vol. 5
1992. | You Can't Do That on Stage Anymore, Vol. 6
1992. | Playground Psychotics
1993. | Ahead of Their Time
1993. | The Yellow Shark

### [uredi] Posthumna izdanja

- Civilization, Phaze III (prosinac 1994)
- The Lost Episodes (veljača 1996)
- Läther (rujan 1996)
- Frank Zappa Plays the Music of Frank Zappa: A Memorial Tribute (listopad 1996)
- Have I Offended Someone? (travanj 1997)
- Mystery Disc (rujan 1998)
- Everything Is Healing Nicely (prosinac 1999)
- FZ:OZ (16.kolovoz 2002)
- Halloween (album)|Halloween (4.veljača 2003)
- Joe's Corsage (30.svibanj 2004)
- QuAUDIOPHILIAc (14.rujan 2004)
- Joe's Domage (1.listopad 2004)
- Joe's XMASage (21.prosinac 2005)
- Imaginary Diseases (13.siječanj 2006)
- Trance-Fusion (24.listopad 2006)
- The Making Of Freak Out! Project/Object (5.prosinac 2006)
- The Making Of Freak Out! Project/Object (deluxe) (12.prosinac 2006)
- The Frank Zappa AAAFNRAA Birthday Bundle (15.prosinac 2006

### [uredi] Kompilacije

- Mothermania: The Best of the Mothers (ožujak 1969)
- The **** of the Mothers (13.listopad 1969)
- The Mothers of Invention (20.srpanj 1970)
- Worst of the Mothers (15.ožujak 1969)
- The Guitar World According to Frank Zappa (lipanj 1987)
- Cucamonga Years (10.prosinac 1991)
- Strictly Commercial, the best of Frank Zappa (kolovoz 1995)
- Strictly Genteel, a "classical" introduction to Frank Zappa (svibanj 1997)
- Cucamonga (24.veljača 1998)
- Cheap Thrills (travanj 1998)
- Son of Cheep Thrills (travanj 1999)
- The Secret Jewel Box: Archives Vol. 2. FZ Original Recordings (prosinac 2001)
- Zappa Picks by Jon Fishman of Phish (listopad 2002)
- Zappa Picks by Larry LaLonde of Primus (listopad 2002)
- The Best of Frank Zappa (1.studeni 2004)

## [uredi] Poslije smrti

U svibnju 1993. godine Zappa je bio sve slabiji od kemoterapija i sve brže je gubio borbu, dok mu je rak prodirao u kosti, podlegao je bolesti sedam mjeseci kasnije.

Zappa je svojim djelom zadužio svijet. Njegovom genijalnom radu mora se još priznati i to da je sve radio sa nevjerojatnim smislom za humor. Povijest jednostavno ne može zaobići takvog glazbenika pa mu se mora priznati status vrhunskog majstora za glazbu i velikog skladatelja.

Njegova supruga Gail Zappa poslije njegove smrti vodi tvrtku Zappa Family Trust. Sin Dweezil nastavlja svirati gitaru kao studijski gitarista a slavu je stekao kao MTV voditelj. Moon Unit Zappa bavi se pisanjem i glumom, nastupa u mnogim filmovima i serijama ali više kao sporedna glumica.

Godine 1995. Zappa je posthumno primljen u Hall of Fame u Clevelandu, a 22. srpnja 1994. asteroid "3834" dobio je ime Zappafrank na spomen i čast Franku Zappi.

## [uredi] Vanjske poveznice

- Official Frank Zappa website

Dobavljeno iz "http://hr.wikipedia.org../../../f/r/a/Frank_Zappa_4e92.html"

Kategorije: Američki glazbenici | Rock

##### Views

- Članak
- Razgovor
- Trenutna inačica

##### Traži

##### Drugi jezici

- Asturianu
- Brezhoneg
- Български
- Česky
- Dansk
- Deutsch
- Ελληνικά
- English
- Español
- Français
- Interlingua
- Italiano
- עברית
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Српски / Srpski
- Suomi
- Svenska
- Türkçe